รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 24 สิงหาคม 2564
วันอังคารที่ 24 สิงหาคม 2564
สรุปข่าวการประชุมคณะรัฐมนตรี 24 สิงหาคม 2564
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (24 สิงหาคม 2564) เวลา 09.00 น.พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล สรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่ ..) พ.ศ. .... (มาตรการขยายเวลาการลดอัตรา      ภาษีมูลค่าเพิ่ม)
2.  เรื่อง  ร่างกฎกระทรวงกําหนดให้ทางน้ําชลประทานอ่างเก็บน้ําห้วยนกเค้าเป็นทางน้ําชลประทานที่จะเรียกเก็บค่าชลประทาน พ.ศ. ....
3.  เรื่อง  ร่างกฎกระทรวงกําหนดให้ทางน้ําชลประทาน เป็นทางน้ําชลประทานที่จะเรียกเก็บค่าชลประทาน พ.ศ. .... รวม 2 ฉบับ
4.  เรื่อง  ร่างพระราชกฤษฎีกายกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 32) พ.ศ. 2516 พ.ศ. .... (สินค้ากากถั่ว)
5.  เรื่อง  ร่างพระราชกฤษฎีกากําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. ....
6.  เรื่อง  ร่างกฎกระทรวงกําหนดให้ผู้นําของเข้าเพื่อการผ่านแดนหรือการถ่ายลําได้รับยกเว้นไม่ต้องปฏิบัติตามกฎหมายว่าด้วยศุลกากรทั้งหมดหรือแต่บางส่วน
(ฉบับที่ ..) พ.ศ. ....
เศรษฐกิจ สังคม
7.  เรื่อง  การอุดหนุนค่าอุปกรณ์การเรียนของนักเรียนสายอาชีพ อาชีวศึกษา
8.  เรื่อง  การปรับปรุงโครงสร้างการแบ่งส่วนราชการของสํานักงบประมาณสํานักนายกรัฐมนตรี
9.  เรื่อง  รายงานประจําปีผลการดําเนินงานคณะกรรมการคุ้มครองการรับงานไปทําที่บ้าน ชุดที่ 3 ปีที่ 1
10.  เรื่อง  รายงานประจําปีกองทุนประชารัฐสวัสดิการเพื่อเศรษฐกิจฐานรากและสังคม ประจําปีงบประมาณ พ.ศ. 2562 และ พ.ศ. 2563 รวม 2 ฉบับ
11.  เรื่อง  ผลการพิจารณารายงานการพิจารณาศึกษาแนวทางในการบริหารจัดการการชําระหนี้กองทุนเงินให้กู้ยืมเพื่อการศึกษา ของคณะกรรมาธิการวิสามัญพิจารณาศึกษาแนวทางในการบริหารจัดการการชําระหนี้กองทุนเงินให้กู้ยืมเพื่อการศึกษาสภาผู้แทนราษฎร
12.  เรื่อง  รายงานกิจการประจําปี งบดุล บัญชีกําไรและขาดทุนของธนาคารเพื่อการส่งออกและนําเข้าแห่งประเทศไทย สําหรับปีสิ้นสุดวันที่ 31 ธันวาคม 2563
13.  เรื่อง  ผลการพิจารณารายงานการพิจารณาศึกษา เรื่อง COVID-19 : ผลกระทบต่อความมั่นคง ของคณะกรรมาธิการการทหารและความมั่นคงของรัฐ วุฒิสภา
14.  เรื่อง  ข้อเสนอแนะเพื่อป้องกันการทุจริต กรณีศึกษา โครงการ 1 หมู่บ้าน 1 กิโลเมตร ถนนพาราซอยล์ซีเมนต์
15.  เรื่อง  การใช้เงินของกองทุนพัฒนาระบบสถาบันการเงินเฉพาะกิจเพื่อการเพิ่มทุนธนาคารเพื่อการส่งออกและนําเข้าแห่งประเทศไทย
16.  เรื่อง  ขออนุมัติงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น ประจําปีงบประมาณ พ.ศ. 2564 เพื่อดําเนินโครงการพัฒนาและ     เสริมสร้างความเข้มแข็งของเศรษฐกิจฐานราก ครั้งที่ 1 ตามมติคณะรัฐมนตรีเมื่อวันที่ 17 สิงหาคม 2564
17.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 30/2564
18.  เรื่อง  รายงานผลการช่วยเหลือกลุ่มเปราะบางในสถานการณ์การแพร่ระบาดของ
โรคติดเชื้อไวรัสโคโรนา 2019 (COVID-19) ของกระทรวงการพัฒนาสังคมและความมั่นคงของมนุษย์
ต่างประเทศ
19.  เรื่อง  การขอแก้ไขสัญญาเงินกู้จากองค์การความร่วมมือระหว่างประเทศของญี่ปุ่นเลขที่ TXXXV-1 สําหรับโครงการพัฒนากําลังคนด้านวิศวกรรมศาสตร์เทคโนโลยีและนวัตกรรม สนับสนุนการลงทุนและเพิ่มขีดความสามารถภาคอุตสาหกรรมในประเทศและภูมิภาค
20.  เรื่อง  ผลการประชุมระดับผู้นํากรอบหุ้นส่วนเพื่อการเจริญเติบโตสีเขียวและเป้าหมายโลกปี ค.ศ. 2030 (Partnering for Green Growth and Global Goals 2030: P4G) ครั้งที่ 2
21.  เรื่อง  ผลการประชุมรัฐมนตรีการค้าเอเปคกับสภาที่ปรึกษาทางธุรกิจของเอเปค (APEC Business Advisory Council: ABAC) และการประชุมรัฐมนตรีการค้าเอเปค      ประจําปี 2021 (Ministers Responsible for Trade Meeting 2021)
22.  เรื่อง  รายงานความคืบหน้าการพัฒนาความร่วมมือด้านกฎระเบียบระหว่างประเทศ (International Regulatory Cooperation) ของสํานักงานคณะกรรมการ     กฤษฎีกา
23.  เรื่อง  ร่างแถลงข่าวร่วม (Joint Press Statement) สําหรับการเยือนไทยอย่างเป็นทางการของรัฐมนตรีว่าการกระทรวงการต่างประเทศสาธารณรัฐเกาหลี
(เกาหลีใต้)
24.  เรื่อง  ขอความเห็นชอบต่อร่างบันทึกความเข้าใจระหว่างอาเซียนกับองค์กรต่อต้านการใช้สารต้องห้ามโลก
แต่งตั้ง
25.  เรื่อง  การแต่งตั้งข้าราชการให้ดํารงตําแหน่งประเภทบริหาร ระดับสูง กระทรวงมหาดไทย
26.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงยุติธรรม)
27.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงแรงงาน)
28.  เรื่อง  แต่งตั้งกรรมการผู้ทรงคุณวุฒิในคณะกรรมการสภาวิชาชีพวิทยาศาสตร์และเทคโนโลยี
29.  เรื่อง  การแต่งตั้งกรรมการผู้ทรงคุณวุฒิในคณะกรรมการการรถไฟฟ้าขนส่งมวลชนแห่งประเทศไทยแทนตําแหน่งที่ว่างลง (นายอภิรัฐ ไชยวงศ์น้อย)
30.  เรื่อง  การแต่งตั้งกรรมการผู้ทรงคุณวุฒิในคณะกรรมการคุ้มครองผู้บริโภค
31.  เรื่อง  การแต่งตั้งข้าราชการการเมือง
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่ ..) พ.ศ. .... (มาตรการขยายเวลาการลดอัตราภาษีมูลค่าเพิ่ม)
​​ คณะรัฐมนตรีอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่ ..) พ.ศ. .... ตามที่กระทรวงการคลังเสนอ และส่งให้สํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
​​ สาระสําคัญของร่างพระราชกฤษฎีกา
​​ กําหนดให้มีการขยายระยะเวลาการลดอัตราภาษีมูลค่าเพิ่มโดยยังคงจัดเก็บในอัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น) ต่อไปอีกเป็นระยะเวลา 2 ปี โดยให้มีผลตั้งแต่วันที่ 1 ตุลาคม 2564 ถึงวันที่ 30 กันยายน 2566
​​ ร่างพระราชกฤษฎีกาที่กระทรวงการคลังเสนอเป็นการขยายระยะเวลาการอัตราภาษีมูลค่าเพิ่มสําหรับการขายสินค้า การให้บริการ หรือการนําเข้าทุกกรณีตามพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่ 715) พ.ศ. 2563 ซึ่งจะสิ้นสุดลงในวันที่ 30 กันยายน 2564 โดยยังคงจัดเก็บในอัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น) ต่อไปอีกเป็นระยะเวลา 2 ปี โดยมีผลตั้งแต่วันที่ 1 ตุลาคม 2564 ถึงวันที่ 30 กันยายน 2566 ทั้งนี้ เพื่อเป็นการช่วยลดภาระค่าครองชีพของประชาชน และสร้างความเชื่อมั่นในการประกอบธุรกิจให้กับภาคเอกชน อันจะทําให้ระบบเศรษฐกิจมีการฟื้นตัวหลังการระบาดของโรคติดเชื้อไวรัสโคโรนา 2019 (COVID-19) คลี่คลาย
​​ กระทรวงการคลังรายงานว่าจะไม่มีผลกระทบต่อการประมาณการรายได้ในปีงบประมาณ พ.ศ. 2565 และ 2566 เนื่องจากในการจัดทํางบประมาณได้มีการคํานวณประมาณการรายได้โดยใช้ข้อมูลพื้นฐาน การคํานวณของอัตราภาษีมูลค่าเพิ่มไว้ในอัตราร้อยละ 7 (รวมภาษีท้องถิ่น) และจะเป็นการช่วยลดผลกระทบจากค่าครองชีพ ช่วยกระตุ้นการบริโภคของประชาชน รวมทั้งจะทําให้เกิดความชัดเจนในเรื่องของอัตราภาษี ซึ่งจะมีส่วนช่วยสร้างความเชื่อมั่นในการประกอบธุรกิจให้แก่ภาคเอกชนและสามารถวางแผนการบริหารธุรกิจได้ต่อไป
2. เรื่อง ร่างกฎกระทรวงกําหนดให้ทางน้ําชลประทานอ่างเก็บน้ําห้วยนกเค้าเป็นทางน้ําชลประทานที่จะเรียกเก็บค่าชลประทาน พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดให้ทางน้ําชลประทานอ่างเก็บน้ําห้วยนกเค้าเป็นทางน้ําชลประทานที่จะเรียกเก็บค่าชลประทาน พ.ศ. .... ซึ่งสํานักงานคณะกรรมการกฤษฎีกาตรวจพิจารณาแล้วตามที่กระทรวงเกษตรและสหกรณ์ (กษ.) เสนอ และให้ กษ. ตรวจสอบความถูกต้องของชื่อท้องที่การปกครองและแนวเขตการปกครองท้องที่ ตลอดจนตรวจสอบพื้นที่และจุดยึดโยงต่าง ๆ ให้ถูกต้อง รวมทั้งแก้ไขชื่อผู้มีอํานาจลงนามให้เป็นปัจจุบันก่อนประกาศใช้บังคับเป็นกฎหมายต่อไป
ทั้งนี้ ร่างกฎกระทรวงกําหนดให้ทางน้ําชลประทานอ่างเก็บน้ําห้วยนกเค้าเป็นทางน้ําชลประทานที่จะเรียกเก็บค่าชลประทาน พ.ศ. .... ที่ กษ. เสนอซึ่งคณะรัฐมนตรีได้เคยมีมติอนุมัติหลักการและสํานักงานคณะกรรมการกฤษฎีกาได้ตรวจพิจารณาแล้ว เป็นการกําหนดให้ทางน้ําชลประทานอ่างเก็บน้ําห้วยนกเค้า ในท้องที่ตําบลธาตุ อําเภอวานรนิวาส และตําบลเจริญศิลป์ อําเภอเจริญศิลป์ จังหวัดสกลนคร เป็นทางน้ําชลประทานที่จะเรียกเก็บค่าชลประทานจากผู้ใช้น้ําที่นําน้ําไปใช้เพื่อกิจการโรงงาน การประปา หรือกิจการอื่นนอกจาก ภาคเกษตรกรรม เพื่อประโยชน์ในการควบคุมดูแลปริมาณน้ํา และให้การใช้น้ําเป็นไปอย่างมีประสิทธิภาพ
สาระสําคัญของร่างกฎกระทรวง
กําหนดให้ทางน้ําชลประทานอ่างเก็บน้ําห้วยนกเค้า ในท้องที่ตําบลธาตุ อําเภอวานรนิวาส และตําบลเจริญศิลป์ อําเภอเจริญศิลป์ จังหวัดสกลนคร เป็นทางน้ําชลประทานที่จะเรียกเก็บค่าชลประทาน
3. เรื่อง ร่างกฎกระทรวงกําหนดให้ทางน้ําชลประทาน เป็นทางน้ําชลประทานที่จะเรียกเก็บค่าชลประทาน พ.ศ. .... รวม 2 ฉบับ
คณะรัฐมนตรีมีมติเห็นชอบร่างกฎกระทรวงกําหนดให้ทางน้ําชลประทานอ่างเก็บน้ําหนองสําโรง เป็นทางน้ําชลประทานที่จะเรียกเก็บค่าชลประทาน พ.ศ. .... และร่างกฎกระทรวงกําหนดให้ทางน้ําชลประทานอ่างเก็บน้ําห้วยสามพาด เป็นทางน้ําชลประทานที่จะเรียกเก็บค่าชลประทาน พ.ศ. .... รวม 2 ฉบับ ซึ่งสํานักงานคณะกรรมการกฤษฎีกาตรวจพิจารณาแล้วตามที่กระทรวงเกษตรและสหกรณ์ (กษ.) เสนอ และให้ กษ. ตรวจสอบความถูกต้องของชื่อท้องที่การปกครองและแนวเขตการปกครองท้องที่ ตลอดจนตรวจสอบพื้นที่และจุดยึดโยงต่าง ๆ ให้ถูกต้อง รวมทั้งแก้ไขชื่อผู้มีอํานาจลงนามให้เป็นปัจจุบันก่อนประกาศใช้บังคับเป็นกฎหมายต่อไป
ทั้งนี้ ร่างกฎกระทรวงฯ รวม 2 ฉบับ ดังกล่าวที่ กษ. เสนอซึ่งคณะรัฐมนตรีได้เคยมีมติอนุมัติหลักการและสํานักงานคณะกรรมการกฤษฎีกาได้ตรวจพิจารณาแล้ว เป็นการกําหนดให้ทางน้ําชลประทานอ่างเก็บน้ําหนองสําโรง และทางน้ําชลประทานอ่างเก็บน้ําห้วยสามพาด ในท้องที่จังหวัดอุดรธานี เป็นทางน้ําชลประทานที่จะเรียกเก็บค่าชลประทานจากผู้ใช้น้ําที่นําน้ําไปใช้เพื่อกิจการโรงงาน การประปา หรือกิจการอื่นนอกจากภาคเกษตรกรรมเพื่อประโยชน์ในการควบคุมดูแลปริมาณน้ํา และให้การใช้น้ําเป็นไปอย่างมีประสิทธิภาพ
สาระสําคัญของร่างกฎกระทรวง
1. กําหนดให้ทางน้ําชลประทานอ่างเก็บน้ําหนองสําโรง ในท้องที่ตําบลหมูม่น และตําบลบ้านเลื่อม อําเภอเมืองอุดรธานี จังหวัดอุดรธานี เป็นทางน้ําชลประทานที่จะเรียกเก็บค่าชลประทาน
2. กําหนดให้ทางน้ําชลประทานอ่างเก็บน้ําห้วยสามพาด ในท้องที่ตําบลบ้านตาด อําเภอเมืองอุดรธานี และตําบลทับกุง อําเภอหนองแสง จังหวัดอุดรธานี เป็นทางน้ําชลประทานที่จะเรียกเก็บค่าชลประทาน
4. เรื่อง ร่างพระราชกฤษฎีกายกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 32) พ.ศ. 2516 พ.ศ. .... (สินค้ากากถั่ว)
คณะรัฐมนตรีมีมติเห็นชอบร่างพระราชกฤษฎีกายกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 32) พ.ศ. 2516 พ.ศ. .... ตามที่กระทรวงพาณิชย์ (พณ.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ ร่างพระราชกฤษฎีกาดังกล่าวเป็นการยกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 32) พ.ศ. 2516 ซึ่งกําหนดห้ามมิให้ส่งออกสินค้า 3 รายการได้แก่ กากถั่ว ปลาป่น และอาหารสัตว์ที่ผสมสําเร็จรูป เนื่องจากได้มีประกาศกระทรวงพาณิชย์ เรื่อง การส่งสินค้าออกไปนอกราชอาณาจักร (ฉบับที่ 28) พ.ศ. 2517 ประกาศกระทรวงพาณิชย์ เรื่อง การส่งสินค้าออกไปนอกราชอาณาจักร (ฉบับที่ 61) พ.ศ. 2522 และประกาศกระทรวงพาณิชย์ว่าด้วย การส่งสินค้าออกไปนอกราชอาณาจักร (ฉบับที่ 26) พ.ศ. 2526 กําหนดให้สินค้าปลาป่นและอาหารสัตว์ที่ผสมสําเร็จรูป ไม่เป็นสินค้าควบคุมที่ต้องมีหนังสืออนุญาตให้ส่งออกอีกต่อไป และปัจจุบันมีการนํากากถั่วชนิดอื่นนอกจากกากถั่วเหลืองมาใช้เป็นวัตถุดิบอาหารสัตว์ในปริมาณเล็กน้อย จึงไม่มีความจําเป็นต้องควบคุมการส่งออกอีกต่อไป
สาระสําคัญของร่างพระราชกฤษฎีกา
ยกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 32) พ.ศ. 2516 โดยให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
5. เรื่อง ร่างพระราชกฤษฎีกากําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. ....
คณะรัฐมนตรีมีมติเห็นชอบร่างพระราชกฤษฎีกา (สคก.) กําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. ....ของกระทรวงศึกษาธิการ กระทรวงกลาโหม และกระทรวงการคลัง ตามที่สํานักงานคณะกรรมการกฤษฎีกาเสนอ และให้ดําเนินการต่อไปได้
เรื่องเดิม
1.1กระทรวงศึกษาธิการ (ศธ.) ได้เสนอร่างพระราชกฤษฎีกากําหนดหน่วยงานของรัฐ ตามพระราชบัญญัติความรับผิดทางละเมิดของเจ้าหน้าที่ พ.ศ. 2539(ฉบับที่..)พ.ศ. ....